इसी तरह जानगुरु ओझा, टेंगर और फोकल के चरित्र से आदिवासी जीवन-समाज की अंदरुनी कमजोरियाँ उजागर होती हैं | जिसमें शामिल रहता है उनका सामाजिक-धार्मिक अंधविश्वास, भोली मानसिकता, उच्छृंखल कामनायेँ आदि | ये सब भी आदिवासी जीवन –समाज की दुर्गति के कारण बनते हैं | उनकी इन कमजोरियों का लाभ पँजीवादी शक्तियाँ (महेन्द्रबाबू जैसे लोग) उठाती हैं | वे इनका इस्तेमाल अपने स्वार्थपूर्ण हितों को साधने में करते हैं। इसी भाँति शर्मा तथा उसके साथियों के चरित्र से मुख्यधारा समाज से, क्षीण रूप में ही सही, उठने वाली साम्यवादी चेतना झलकती है, जो सबका समान विकास होने की आवाज उठाती है। चाहे वह मुख्यधारा समाज का वंचित-शोषित वर्ग हो या सदिेंयाँ से अस्तित्वहीन समझा जाने वाला आदिवासी जीवन-समाज। इसी तरह रमिया, सितवा, मैना की माँ तथा अन्य आदिवासी स्त्रियाँ का चरित्र आदिवासी समाज में नारी-दुर्गति और नारी-शोषण का सच दिखाते हैं।